
4980  Златоград,   Смолянска област, ул. ”Стефан Стамболов” №1

тел/факс: (03071) 2589; www.zlatograd.bg    E-mail:  obs@zlatograd.bg

                         Препис – решение:

Прието на редовно заседание на ОбС – Златоград, проведено на  30.01.2012 г., 
Протокол № 7

ПО ТОЧКА: 1
ОТНОСНО: Изменение и допълнение на Наредба № 7 за условията и реда за съставяне, изпълнение и отчитане на бюджета на община Златоград  
ОбС прие 

РЕШЕНИЕ № Е 24
Общински съвет Златоград, на основание чл. 21, ал. 2 от Закона за местното самоуправление и местната администрация, чл.9а от Закона за общинските бюджети и във връзка с чл. 76, ал. 3 и чл. 79 от АПК, приема Наредба за изменение и допълнение на Наредба №7 за условията и реда за съставяне, изпълнение и отчитане на бюджета на Община Златоград, приета с Решение № Д 262 от 22.12.2008 г., в сила от 01.01.2009 г.

както следва:

§. 1. Чл.7 се изменя така:

 „Чл.7. Проектобюджетът на община Златоград се съставя на основата на предложенията на кмета на общината, на кметове на кметства,  на кметските наместници, ръководителите на бюджетните звена, на председателя на Общински съвет за дейността на общинския съвет, както и на други организации, получаващи субсидия от общинския бюджет.”

§.2. В чл.11, т.1 и т.2, в чл.12, ал.1 и в.чл.13, ал.1 и ал.4, думите „Текущ” се заличават.

§.3. В чл.12 се правят следните изменения:

· В ал.1 след думата „Държавни” се добавя „разходни”

· В ал.2 отпада текстът „или част от него”, а в края на изречението се 
добавя „като се насочва към същите дейности”

· Алинея 6 се изменя така:

 „(6) Средствата от дарения и спонсорство не се планират, а се отразяват 

текущо през годината по прихода и разхода на бюджета според волята на дарителя.”

§.4. В чл.13 се правят следните изменения и допълнения:

1. В ал.4, т.4  след думите „ръководителите на бюджетни звена” се поставя 
запетая и се добавя „на председателя на Общински съвет за дейността на общинския съвет, както и на други организации, получаващи субсидия от общинския бюджет.”

2. Алинея 7 се изменя така:

„(7) Средствата от дарения и спонсорство не се планират, а се отразяват текущо през годината по прихода и разхода на бюджета според волята на дарителя”.

§.5. В чл.13А се правят следните изменения и допълнения:

1. В ал.2 точките 2.1., 2.2. и 2.3. стават съответно 1, 2 и 3 

2. В ал.3 точките 3.1., 3.2. и 3.3. стават съответно 1, 2 и 3

3. В ал.3,  т.3.3 „Средствата от програми и проекти” става : 
„3. Средствата от Европейски оперативни програми и проекти” 

4. Към ал.3 се създава нова т.4 със съдържание : „Дългосрочни кредити”

§.6. Чл.18 се изменя така:

„Чл. 18. (1) Кметът на общината внася в общинския съвет проекта на общинския бюджет в срок до 30 работни дни след обнародването на Закона за държавния бюджет на Република България за съответната година.

(2) При неспазване на срока по ал.1, за периода след изтичането на срока, до внасянето на проектобюджета в общинския съвет, на кмета на общината не се изплаща  възнаграждение. Дължимото за този период възнаграждение на кмета на общината му се изплаща след като внесе проекта на бюджет в общинския съвет.

(3) Всички Постоянни комисии към общинския съвет разглеждат проекта на бюджет и дават становище по него в съответствие с правилника за организацията и дейността на общинския съвет и общинската администрация.”

 (4) Постоянната комисия  по бюджет и  финанси към Общинския съвет обобщава становищата на Общинска администрация, гражданите, ръководителите на бюджетни звена, на постоянните комисии към общинския съвет и предложенията на отделните общински съветници и се произнася по тях.

§.7. Чл. 19 се изменя така:

„Чл.19. (1) Когато кметът на общината е внесъл проекта за бюджет в срока по чл.18, ал.1, общинският съвет приема бюджета на общината в срок до 45 работни дни от обнародването на Закона за държавния бюджет на Република България за съответната година и в съответствие с единната бюджетна класификация.

(2) Когато кметът на общината е внесъл проекта за общинския бюджет след срока по чл.18, ал.1, общинският съвет приема бюджета на общината в срок до 15 работни дни от внасянето му от кмета на общината.

(3) При неспазване на срока по чл.19, ал.1, съответно ал.2, за периода след изтичането на съответния срок до приемането на бюджета на общината, на председателя на общинския съвет и на общинските съветници не се изплаща възнаграждение. Дължимото за този период възнаграждение им се изплаща след като общинския съвет приеме бюджета на общината.”

§.8. Чл.23. се изменя така :

 „Чл.23. Когато е приет законът на държавния бюджет на Република България за съответната година, за времето до внасянето на проекта на общинския бюджет, разходите за финансиране на делегираните от държавата дейности се извършват месечно в размер на утвърдените със закона за държавния бюджет на Република България държавни трансфери за съответната година, а разходите за финансирането на местните дейности се извършват месечно в размер до 1/12 част от отчета на бюджетните кредити за предходната година.”

§.9. Чл.24 се изменя така:

 „Чл.24. След внасяне на проекта на общински бюджет в общинския съвет от кмета на общината, разходите за финансиране на местните дейности до приемане на бюджета се извършват съобразно внесения проект, а разходите за делегираните от държавата дейности – при условията на чл.23.”

§.10. Чл.25 се отменя.
§.11.  Чл.28 се изменя така:

„Чл.28. (1) Общинският съвет определя второстепенните разпоредители с бюджетни кредити и приема бюджетните им сметки заедно с бюджета на общината.

(2) Кметът на общината, като първостепенен разпоредител с бюджетни кредити, със заповед определя правата и отговорностите на разпоредителите от втора и трета степен.”

§.12. В Чл.38 се правят следните изменения:

1. Алинея 2 се изменя така:

„(2) При спазване на изискванията по чл.11, ал.9 от Закона за общинските бюджети, промени в общинския бюджет през бюджетната година се извършват  при необходимост  в края на всяко тримесечие, както и при актуализация на бюджета, свързани с изпълнението на собствените приходи”

2. Създава се нова ал.3:

„(3) Промени в размера на бюджетните взаимоотношения на общината с централния бюджет през бюджетната година се извършват при условията и по ред, определени със Закона за държавния бюджет на Република България за съответната година”

3. Досегашната ал.3 става ал.4.

§. 13. В чл.62 числото 25 става 15

§.14. Чл.63 се изменя така:

„Чл.63. (1) Общинският съвет не може да приема решения за поемане на дългосрочен общински дълг след изтичането на 39 месеца от неговото избиране.

(2) Разпоредбите на ал.1 не се прилагат за поетия общински дълг, за който със закон е предвидено, че не попада в обхвата на чл.12 от Закона за общинския дълг.”

§.15. Към Преходните и заключителни разпоредби, §.3 се добавя второ изречение. Наредбата е изменена и допълнена с Решение № Е24 в сила от 30.01.2012 г.
§.16. В Приложение № 1 „Финансова политика на община Златоград”, неразделна част от Наредбата, се правят следните изменения и допълнения:

1. т. 1.1 се записва:

1.1. Финансовата политика на общината представлява система от цели, принципи на управление и правила по отношение на бюджета на общината, бюджетния процес и финансовите взаимоотношения. Целите на общината се състоят от заложените  в Общинския план за развитие  на община Златоград и оперативните цели  приети от общинския съвет.

2. В т.2 се правят следните изменения: 

1. Създава се нова т.2.3:

„2.3. Приходите и разходите се начисляват и отчитат в съответствие със Счетоводната политика на община Златоград”

2. Досегашните точки 2.3, 2.4, 2.5 стават съответно 2.4, 2.5., 2.6
3. Създава се нова т.2.7.:

2.7. В съответствие с писмо-указание на Министерство на финансите № ДДС-7 от 2008 г., могат да се ползват заемообразно средства от бюджета за авансово финансиране на одобрени Европейски програми и проекти, след решение на ОбС и се отчитат като временни безлихвени заеми.
4. Досегашните точки 2.6. и 2.7. стават съответно 2.8. и 2.9.
3. В т.3 се правят следните изменения:

а. Точка 3.1. се изменя така: 

„3.1. Общината разработва тригодишна прогноза за приходите си, които актуализира ежегодно, съгласно указанията на Министерство на финансите”

б. Точка 3.4. се изменя така:
3.4. Размерите на таксите и цените на услуги  могат да се актуализират ежегодно. 
в. Създава се нова точка 3.5. :

„3.5. Вземания с изтекъл срок на давност се отписват от Годишния финансов отчет”
г. Променя се номерацията на досегашните точки от 3.5. до 3.9.1., като втората цифра в номера се увеличава с единица.
4. В т.4 :

1. Създава се нова т.4.1а.:
 „Максималният размер  на просрочените задължения и просрочените вземания да  бъде определен в отделна наредба или правила, приети от ОбС”
2. Създава се нова т.4.7.:
 „4.7. Общината разработва счетоводна политика, която се одобрява ежегодно от кмета на общината”

5. В т.6: 

а.  в т.6.3. числото „25” се заменя с „15”, т.е във вида 6.3. Годишните разходи на общината за обслужване на дълга не могат да надвишават 15 % от собствените приходи;
б.Създава се нова т. 6.4.3. „Максималният размер на общински гаранции (записи на заповеди)  и др финансови обезпечения, които могат  да бъдат издадени през годината, както и към края на текущата година, е  в размер на 5% от сумата на собствените приходи и общата изравнителна субсидия по последния заверен годишен отчет.”

